III. évf. 42. szám **Évközi 28. vasárnap** 2016. október 09.

**Jézusról nevezett Avilai Nagy Szent Teréz szűz és egyháztanító**

1533-ban döntött a szerzetesi hivatás mellett, belépett az avilai Megtestesülés kármelita kolostorba. 1537-ben tett fogadalmat.

Az 1553-as évtől egyre többször jelentkezett életében a szemlélődő imádság kegyelme, és belső élete misztikus magasságokba emelkedett. Teljes erejével azért küzdött, hogy a szívét „összhangba hozza” Krisztus szívével. Isten valósága olyan erővel tört rá, hogy gyakran a legnagyobb kín és gyönyörűség egyszerre kerítette hatalmába.

Többször látták a nővérek, hogy a templomban egy méter magasan lebeg a padló felett és az arcából különleges fény sugárzik. Ő maga azt kérte Istentől, őrizze meg a kegyelem külső megnyilvánulásaitól, s vezesse őt más utakon. Mindig józan kritikával élt a rendkívüli jelenségekkel szemben, nehogy a képzelet játékát misztikus víziónak lássa.

A hagyomány szerint egy szeráf az isteni szeretet tüzes lándzsájával döfte át a szívét. Közvetlenül azután, hogy Isten a misztikus egyesülésben magához vonta, így vélekedett: „A tökéletesség legmagasabb foka nem az elragadtatásokban, nem is a látomásokban van, hanem abban, hogy akaratunk tökéletesen beleegyezik Isten akaratába.”

Teréz a tökéletességre törekedett. Mindenekelőtt „igen hűséges akart lenni a rendi regulához”, a kármelita életet a maga eredeti szigorában akarta megélni, mert megtapasztalta, hogy mennyire eltávolodtak az eredeti kármelita szellemtől.

V. Pál 1614-ben boldoggá avatta. XV. Gergely 1622-ben avatta szentté, majd VI. Pál 1965 szeptemberében a spanyol írók védőszentjévé nyilvánította, 1970. szeptember 27-én pedig egyháztanítóvá avatták.

**Püspöki szinódus 2018-ban: fiatalok, hit és hivatástisztázás**

Ferenc pápa, miután kikérte a püspöki karok, a sui iuris (önálló jogú) keleti katolikus egyházak és a Legfőbb Szerzetes-elöljárók Uniójának véleményét, valamint meghallgatta a püspöki szinódus előző közgyűlésének javaslatait és a szinódusi titkárság bizottságának álláspontját, úgy határozott, hogy 2018 októberében a püspöki szinódus 15. rendes közgyűlésének témája a következő lesz: A fiatalok, a hit és a hivatástisztázás. A téma, mely az egyház fiatalokra irányuló lelkipásztori gondoskodásának kifejeződése, folytatása mindannak, ami felmerült a nemrég tartott két családszinóduson, és amit az Amoris laetitia szinódus utáni apostoli buzdítás tartalmaz. Az egyház szeretné kísérni a fiatalokat megélhetési útjukon az érettség felé, hogy a hivatástisztázás folyamatán keresztül fel tudják fedezni élettervüket, és azt örömmel meg is tudják valósítani, megnyílva az Istennel és az emberekkel való találkozásra, és tevékeny részt vállalva az egyház és a társadalom építésében.

HIRDETÉSEK

Idén is lesz lehetőség szentmise szándékot kérni elhunyt szeretteinkért, hozzátartozóinkért Halottak napja ünnepéhez kapcsolódóan. A templom erre kijelölt helyén találhatnak borítékot a kedves testvérek, melybe elhelyezhetik, az elhunytak nevét, illetve a miseadományokat. November hónapban ezekre a szándékokra ajánljuk fel a szentmiséket.

A Berceli Templomban a kegytárgyaknál elhelyezésre került üveg mécses, így szeretnénk megkönnyíteni az elhunyt szeretteikért gyújtott gyertyák beszerzését. (fehér: 140 Ft/db, arany: 150 Ft/db, piros: 200 Ft/db) Befolyt összegekből a templomkertjeinkbe szeretnénk virágokat (rózsa) ültetni, illetve a temetőkerteket rendbe tenni.

Aki a temetőt ájtatos lélekkel látogatja, és legalább lélekben imádkozik a megholtakért, november 1-8-ig mindennap teljes búcsút nyerhet. Feltételek: gyónás, áldozás, imádság a pápa szándékára. Év többi napján részleges búcsút lehet nyerni temető meglátogatásakor. Akik halottak napján (vagyis az azt megelőző nap delétől a halottak napját követő éjfélig) meglátogatnak egy templomot vagy nyilvános kápolnát teljes búcsút nyerhetnek a szokott feltételekkel. A látogatáskor egy Miatyánkot és egy Hiszekegyet kell imádkozni.

Egy acsai nagymama beteg unokájával műanyag kupakokat gyűjt. Kérjük a Kedves Testvéreket, ne dobják ki a palackok kupakját, hanem gyűjtsék össze a beteg kisfiú számára! A kupakokat a Szent Miklós Közösségi Házban adhatják le hétköznapokon 10:00-15:00 között. *Nemecz Mihályné, Acsa, Dózsa György út 1. 06 30/975 74 38*

Még az Irgalmasság évében szeretnénk Szeretetmenü étkeztetést indítani Becskén és Nógrádkövesden is. Várjuk önkéntesek jelentkezését, akik ebben szívesen segítenének. Szeretnénk segíteni álláskereső, munkanélküli testvéreknek is: Irodai adminisztrációs munkára és segédmunkára is várjuk az érdeklődőket, akik munkát szeretnének. Jelentkezni a plébánián lehetséges legkésőbb 2016.10.15-ig fényképes önéletrajzzal. Állásinterjúra mindenkit behívunk!

Bercelen a 8. csoport takarít.

2016.10.10. H 17:00 Szentmise a Galgagutai Templomban

 17:30 Októberi litánia a Berceli Templomban

2016.10.11. K 13:00 *Hencz Ferenc gyászmiséje majd temetése Szécsénkén*

 17:30 Októberi litánia a Berceli Templomban

2016.10.12. Sz 17:00 Szentmise a Nógrádkövesdi Templomban

 17:30 Októberi litánia a Berceli Templomban

 18:00 Szentségimádás a Berceli Templomban

2016.10.13. Cs 17:00 Szentmise a Berceli Templomban

 17:30 Októberi litánia a Berceli Templomban, majd Szentségimádás

2016.10.14. P 17:30 Októberi litánia a Berceli Templomban

2016.10.15. Sz 9:00 Felnőtt katekumenátus a Berceli Plébánián

*MUNKANAP* 17:00 Szentmise a Berceli Templomban *+Sáfár Ferenc, felesége Mária és a szülők lelki üdvéért*

 *18:00 Ifjúsági hittan a Berceli Plébánián*

**2016.10.16. V** **8:30 Szentmise a Berceli Templomban**

 **9:00 Igeliturgia a Vanyarci Templomban**

 **10:30 Szentmise a Galgagutai Templomban**

 **10:30 Igeliturgia a Becskei Templomban**

 **12:00 Szentmise a Nógrádkövesdi Templomban**

 **12:00 Igeliturgia a Szécsénkei Templomban**

 15:00 Keresztút a Berceli Kálváriánál (Szeretettel várunk mindenkit!)

1016.11.20.Cs 10:00 Az Irgalmasság Évének ünnepélyes lezárása a Váci Székesegyházban

**Hivatali ügyintézés:** Római Katolikus Plébánia 2687 Bercel, Béke u. 20. H-P 8:00-16:00

tel: (30) 455 3287 web: <http://bercel.vaciegyhazmegye.hu>, e-mail: bercel@vacem.hu

Bankszámlaszám: 10700323-68589824-51100005